cyanic-selkie/wikianc huggingface dataset:
Kamehameha I
Kuninkaana
Kuningaskunnan avautumisen myötä Kamehameha määräsi, että Havaijille täytyy suunnitella oma lippu. Vuonna 1816 otettiin käyttöön lippu, jossa kahdeksan puna-valko-sinistä raitaa, jotka kuvaavat Havaijin kahdeksaa pääsaarta. Brittiläinen Union Jack lisättiin yläkulmaan todennäköisesti siksi, että Kamehameha saattoi luulla brittien suojelevan Havaijia.
Hän pitäytyi havaijilaisessa uskossa ja pyrki johtamaan esimerkillä työskentelemällä muun muassa taaroviljemillä.
Kamehamehan oli hallitsijana melko autoritaarinen säilyttäen muun muassa kapu-järjestelmän kovat rangaistukset, mutta lopetti kuitenkin ihmisten uhraamisen. Hän myös nimitti jokaiselle kuningaskunnan pääsaarelle kuvernöörin.
Yksi Kamehamehan tärkeimmistä säädöksistä oli niin sanottu hajonneen melan laki. Sen mukaan suojattomat ihmiset ja tiellä kulkijat ovat valtion suojeluksessa eikä heitä saa uhata. Kertoman mukaan Kamehameha oli nuoruudessaan hyökännyt kahden kalastajan kimppuun, mutta hänen jalkansa jäi jumiin kallion rakoon ja toinen kalastajista löi Kamehamehaa melalla niin, että se hajosi. Kalastajat osoittivat kuitenkin armoa, eivätkä tappaneet Kamehamehaa. Hajonneen melan laki on edelleen osa Havaijin osavaltion perustuslakia (art. IX § 10).
Viimeiset vaiheet ja perintö
Keväällä 1819 Kamehameha sairastui vakavasti ja papisto suositteli ihmisurhia. Kamehameha kuitenkin kieltäytyi ja halusi, että uhreiksi tarkoitetut miehet eläisivät mieluummin hänen poikansa Liholihon alamaisina. Kamehameha kuoli 8. toukokuuta 1819 Isolla saarella. Kertoman mukaan kuninkaan viimeiset sanat olivat: ʻE oni wale nō ʻoukou i kuʻu pono ʻaʻole e pau.
Loputon on se hyvä, jonka olen teille nautittavaksi antanut. Hänen vanhin poikansa Liholiho peri kruunun ja otti hallitsijanimekseen Kamehameha II. Perinteiden mukaan Kamehamehan uskotut miehet, Hoapili ja Ho‘olulu, piilottivat maalliset jäänteet salaiseen paikkaan Havaijin saarelle. Jäänteet piilotettiin, jotta kukaan toinen päällikkö ei pääsisi käsiksi Kamehamehan manaan.
Kamehamehaa juhlitaan vuosittain 11. kesäkuuta, joka tunnetaan Kamehameha-päivänä, ja se on yleinen vapaapäivä Havaijilla. Kamehamehalle on pystytetty patsaita Havaijilla ja yksi Washington DC:ssa.
ATS
ATS voi tarkoittaa seuraavia asioita:
Maakaasu Suomessa
Maakaasu tulee Suomeen Venäjältä Länsi-Siperiasta kahdella rinnakkaisella putkella sekä Baltiasta BalticConnectoria pitkin. Suomen ensimmäinen LNG-terminaali avattiin Porissa vuonna 2016. Sen jälkeen on rakennettu terminaali myös Tornioon. Syksyllä 2021 otetaan käyttöön Haminan LNG-terminaali, jossa on myös maakaasuvarasto.
Maakaasu on kallis polttoaine ja pelkästään kaukolämmön tuotannossa maakaasu on kallista. Esimerkiksi Nokian kaupunki on siirtynyt maakaasusta puuhakkeeseen ja turpeeseen.
Historia
Maakaasun tuonti Suomeen alkoi vuonna 1974. Vuonna 1974 ensimmäinen maakaasuputki Neuvostoliitosta Itä-Suomeen avattiin. Kaasun jakelusta vastasi Neste Oy (myöhemmin Fortum). Kaasuverkosto laajeni Pirkanmaalle ja pääkaupunkiseudulle vuonna 1986. Kaupunkikaasu Helsingissä vaihdettiin maakaasuun 1991–1994. Fortumin maakaasutoiminnot siirtyivät perustetulle uudelle yhtiölle, Gasumille. Vuoden 2020 alusta Gasum Oy hajotettiin kahteen eri yhtiöön: kaupallisesti toimivaksi kaasun myyntiyhtiöön Gasum Oy:ksi sekä kaasuverkkoa operoivaksi Gasgrid Finland Oy:ksi. Lisäksi markkinoille tuli useita uusia kaasunmyyntiyhtiöitä ja kaasumarkkina toimii nyt samaan tapaan kuin muutkin eurooppalaiset kaasumarkkinat eli siirto ostetaan Gasgrid Finlandilta ja energia myyntiyhtiöiltä.
Maakaasubussit aloittivat liikennöinnin Helsingissä vuonna 1996. Ensimmäinen julkinen kaasutankkausasema otettiin käyttöön Helsingin Malmilla vuonna 2005.
Maakaasun jakeluverkosto
Maakaasun jakelua varten rakennettu putkiverkosto kattaa Suomen kaakkois- ja eteläosan. Tällä alueella maakaasun osuus lämmön- ja sähköntuotannon polttoaineista on noin 30 % primäärienergian käytöstä ollen koko maan primäärienergian käytöstä noin 10 %. Maakaasun osuus sähkönhankinnasta vuonna 2013 oli 13 %. Maakaasulla on myös merkittävä osuus erityisesti kaukolämmön ja sähkön yhteistuotannossa, mutta myös kaukolämmön tuotannossa sekä lauhde- ja erillissähkön tuotannossa.
Balticconnector yhdistää Suomen ja Viron kaasuverkon toisiinsa Suomenlahden läpi Inkoon ja Viron Paldiskin välillä. Se otettiin käyttöön vuoden 2020 alussa. Sitä kautta tuodaan noin kolmasosa Suomen maakaasun kulutuksesta.
Gasum
Gasum Oy:llä oli yksinoikeus maakaasun maahantuontiin, siirtoon ja tukkumyyntiin Suomessa vuoden 2019 loppuun asti, nyt se harjoittaa ainoastaan kaasun maahantuontia ja tukkumyyntiä. Siirtoverkosta vastaa Gasgrid Finland Oy. Maakaasun vähittäismyynnistä huolehtivat vähittäismyyntiyhtiöt, jotka usein ovat alueellisia energiayhtiöitä, mutta valtakunnallisesti suurin vähittäismyyjä Suomen kaasuenergia Oy, joka toimii ympäri Suomea. Paikallisjakelusta huolehtivat paikallisjakeluyhtiöt, näistä suurin on Auris Kaasunjakelu Oy, joka on viime vuosina ostanut pieniä paikallisjakeluverkkoja itselleen.
Nesteytetty maakaasu
Gasgridillä on Porvoon Kilpilahden teollisuusalueella oma nesteytetyn maakaasun tuotantolaitos, joka valmistui kesäkuussa 2010. Tuotantolaitos tuottaa lähes 20 000 tonnia nesteytettyä maakaasua vuodessa. Gasgridillä on laitoksen yhteydessä noin 2 000 kuutiometrin tuotevarasto.
Suomen ensimmäinen LNG-terminaali avattiin Porissa vuonna 2016, toinen Tornioon 2019 ja kolmas otetaan käyttöön Haminassa syksyllä 2021.
Kehityshankkeita Suomessa
Kaasuverkkoa ei olla tällä hetkellä laajentamassa uusille alueille. Sen sijaan Gasgrid tutkii yhdessä alan yritysten sekä tutkimuslaitosten kanssa, miten kehittyvä vetytalous pitää huomioida kaasuverkoston kehittämisessä ja onko tarvetta erilliselle vetyverkostolle.
Valtion myöntämät tuet
Työ- ja elinkeinoministeriö päätti tukea kolmen LNG-terminaalin rakentamista yhteensä 65,2 miljoonalla eurolla.
Maakaasu liikennepolttoaineena
Maakaasua käytetään polttoaineena kaasuautoissa ja maakaasubusseissa. Gasum omisti vuonna 2018 yli 25 kaasutankkausasemaa Suomessa. Suomen energia- ja ilmastostrategiassa oli asetettu tavoitteeksi 5 000 kaasuautoa vuoteen 2020 mennessä, mutta määrä ylitettiin jo vuonna 2018.
Helsinkiläinen Tammelundin Liikenne Oy hankki Suomen ensimmäiset maakaasua polttoaineenaan käyttävät linja-autot vuonna 1996.
Vuonna 2014 kerrottiin maakaasubussien olevan vähitellen katoamassa pääkaupunkiseudulta. Uusia maakaasubusseja ei enää hankittu niiden korkeiden hankinta- ja käyttökustannusten sekä niissä ilmenneiden teknisten ongelmien vuoksi. Lisäksi dieselkäyttöiset autot olivat kehittyneet miltei yhtä vähäpäästöisiksi maakaasuautojen kanssa. Vuonna 2014 maakaasubusseja oli käytössä vielä kahdella liikennöitsijällä, jotka suunnittelivat niistä luopumista autojen taloudellisen käyttöiän umpeuduttua.
Maakaasun tulevaisuus Suomessa
Samaan aikaan sekä teollisuus että energiayhtiöt pyrkivät korvaamaan maakaasua uusiutuvilla energialähteillä.
Suomen energia- ja ilmastostrategiassa vuoden 2025 tavoite kaasuautoille on 15 000 autoa.
Borkou
thumb Borkou on yksi Tšadin 22 hallinnollisesta alueesta. Sen pinta-ala on 260 000 neliökilometriä eli suurin Tšadin hallinnollisista alueista. Se sijaitsee maan pohjoisosassa, Saharan kaakkoisreunalla, Tibestivuoristosta etelään ja Ennedin ylängöstä länteen. Alue on enimmäkseen hiekka-aavikkoa ja sen vesistöt laskevat maanalaisesti Tšadjärveen.
Borkoussa oli vuonna 2009 noin 94 000 asukasta. Sen pääkaupunki on Faya-Largeau. Valtaosa väestöstä on nomadisia ja puolinomadisia tedoja, arabeja ja berberejä. He saavat elantonsa viljelemällä keitaissa taateleita, ohraa ja vihanneksia ja kasvattamalla kameleita, aaseja ja vuohia.
Euagrios Pontoslainen
Eräät Euagrioksen opit aiheuttivat varhaiskirkon piirissä hämmennystä. Teoksessaan Kefalaia Gnostica (Gnostilaiset satajakeet) Euagrios kuvaa käsityksiään muun muassa sielun pre-eksistenssistä sekä kaiken ennalleen palauttamisesta (apokatastasis). Vuonna 553 Konstantinopolin toisessa kirkolliskokouksessa hänet julistettiin harhaoppiseksi yhdessä Origeneen ja Didymos Sokean kanssa. Tämä koski ainoastaan kirkon yleistä ns. katolista haaraa, sillä orientaalisissa kirkoissa Euagriosta pidetään pyhimyksenä. Ortodoksinen kirkko ja katolinen kirkko pitävät häntä yhä harhaoppisena eivätkä lue häntä pyhien joukkoon. Hänen teoksiaan on suomennettu Filokaliassa.
Under Jolly Roger
Under Jolly Roger on saksalaisen Running Wild -yhtyeen kolmas studioalbumi vuodelta 1987. Levyn nimikappale on yksi yhtyeen tunnetuimmista julkaisuista. Vasta tällä levyllä Running Wild otti kappaleisiin mukaan merirosvoteeman, joka on säilynyt uusimpiin julkaisuihin asti.
Olaf Fønss
Olaf Fønss syntyi koulun rehtorin perheeseen. Käytyään reaalikoulun ja kauppakoulun Aarhusissa hän opiskeli näyttelemistä Emmanuel Larsenin johdolla ja debytoi Dagmar-teatterissa vuonna 1903. Fønss työskenteli Dagmar-teatterissa vuoteen 1914, toimi sen jälkeen vierailevana näyttelijänä muun muassa Betty Nansenin teatterissa ja lopetti teatteriuransa Folketeatretissa vuonna 1932.
Fønss oli yksi tanskalaisen ja saksalaisen mykkäelokuvan suurimmista tähdistä. Hän aloitti Skandinavisk-Russisk Handelshusilla vuonna 1912 ja siirtyi seuraavana vuonna Nordisk Filmille, jossa hän esitti pääosia 30 elokuvassa. Niistä tunnetuimpia on yhtiön suurelokuva Atlantis vuodelta 1913. Vuonna 1916 Fønss siirtyi Deutsche Bioscopille, jossa hän teki kuusiosaisen Homunculus-sarjan. Valdemar Psilanderin kuoltua vuonna 1917 Fønss siirtyi tämän perustaman Dansk Filmin johtoon ja työskenteli vuosina 1917–1921 Dansk Astra Filmin taiteellisena johtajana.
Laajavuoren hyppyrimäet
Suurin hyppyrimäki on Matti Nykäsen mäki (aikaisemmalta nimeltään Laajavuoren hyppyrimäki), joka on vuonna 1965 rakennettu suurmäki. Se on nimetty mäkihyppääjä Matti Nykäsen mukaan. Suurmäen torni on Harjun vesitornin ohella Jyväskylän maamerkkejä. Siellä on kilpailtu lukuisia SM- ja kansainvälisen tason mäkihyppykilpailuja. Viimeisimmät miesten normaalimäen SM-kilpailut järjestettiin Laajavuoressa vuosina 2008, 2013 ja 2019. Myös naisten SM-kilpailut järjestettiin pienemmästä Matti Pullin mäestä vuonna 2013.
Olaf Fønss
1920-luvun alussa Fønss siirtyi jälleen Saksaan, jossa hän teki muun muassa elokuvat Matka yöhön (Der Gang in die Nacht, 1920) ja Unelmien temppeli (Das indische Grabmal, 1921). Vuonna 1925 hän näytteli pääosaa Nordiskin suurelokuvassa Taiteilijakohtaloita (Fra Piazza del Popolo). 1920-luvun lopulta lähtien Fønss toimi kirjailijana, elokuvatarkastajana ja erilaisissa luottamustehtävissä.
Laajavuoren hyppyrimäet
Mäkiurheilun suuri suosio ja valtakunnallisten mäkikeskusten kehittäminen johti aikanaan suurmäen rakentamiseen. Laajavuori on yksi Suomen kuudesta mäkikeskuksesta.
Olaf Fønss
Olaf Fønssin veljiä olivat oopperalaulaja Johannes Fønss ja näyttelijä Aage Fønss. Hänen ensimmäinen vaimonsa oli näyttelijä Thilda Elisabeth Lilja Johnsen (Jonsson) Fønss. Kirjailija ja toimittaja Palle Fønss, ohjaaja Mogens Fønss ja näyttelijä Tove Fønss olivat hänen lapsiaan.
Laajavuoren hyppyrimäet
Historia
1930-luvulta lähtien Jyväskylässä hypättiin mäkeä Taulumäen 50-metrisestä hyppyrimäestä. Laajavuoren talviurheilukeskuksen rakentaminen aloitettiin 1960-luvun alussa. Laajavuoren 90 metrin suurmäki valmistui 1965. Rakentamisessa oli ollut kuitenkin ongelmia. Alastulorinne oli rakennettu liian hienosta maa-aineksesta, joka ei kelvannut tie- ja vesirakennushallitukselle tien rakentamiseen. Hieno maa-aines aiheutti alastulorinteen liejuuntumisen ja aines valui sulamisvesien mukana mäkimonttuun ja Vuorilampeen. Hyppyrimäki oli myös melko hurja ja kokematon hyppääjä kuoli siinä heti vuonna 1966.
Pujottelurinteen hiihtohissi mahdollisti useiden hyppyjen hyppäämisen samana päivänä, kun monissa muissa hyppyrimäissä ylös hyppytorniin piti kävellä. Uuden hyppyrimäen rakentamisen jälkeen Taulumäki toimi enää harjoittelupaikkana, mutta se purettiin jo seuraavana vuonna. Purkamisen takia kunnon harjoitusmäkeä ei enää ollut ja se vähensi myös uuden suurmäen käyttöastetta, koska vain rohkeimmat uskalsivat harjoitella suoraan suurmäessä. Laajavuoressa ollut hyppyominaisuuksiltaan huono K30-mäki ei pystynyt korvaamaan Taulumäkeä. Tilalle tuli Aittovuoreen rakennettu hyppyrimäki, mutta sekin osoittautui kehnoksi. Lopulta harjoittelumahdollisuuksia parantanut keskisuuri K60-mäki tuli kaupunginvaltuuston päätöksellä Laajavuoreen vuonna 1974.
thumb|200px|left|Kuva vauhtimäestä. Vuonna 1980 Laajavuoreen rakennettiin uusi 30 metrin pienmäki ja vuonna 1984 suurmäen kahvioon tehtiin laajennus. Vuonna 1988 Laajavuoren hyppyrimäen nimi muutettiin, kun jyväskyläläinen mäkihyppääjä Matti Nykänen oli juuri menestynyt Calgaryn olympialaisissa, minkä kunniaksi suurmäki sai silloin nimen Matti Nykäsen mäki. Mäki korjattiin 1990-luvun alussa. Aiemmin ainoastaan talvikäytössä ollut mäki sai muovituksen vuonna 1993, minkä jälkeen siinä saattoi hypätä myös kesäisin. Alkutaivalten jälkeen mäet ovat muuttuneet ja uusia on rakennettiin siten, että 2000-luvun taitteessa käytössä oli viisi hyppyriä, joista neljä olivat K100, K64, K35, K20. Näistä liikuntapalvelukeskuksen hoidossa ovat kaksi suurinta mäkeä, kun taas kolme oli harrastajien rakentamia.
Miehet
Mäkiennätyksen 110,0 metriä on hypännyt Kimmo Yliriesto vuonna 2007. Tosin vuoden 2008 SM-kilpailussa Kalle Keituri hyppäsi 112 metriä, mutta kaatui hyppynsä. Vuonna 2011 kesä SM-kilpailussa Janne Ryynänen hyppäsi 115 metriä, mutta kaatui hyppynsä, hyppy oli todennäköisesti pidempikin, mutta hyppyrimäessä oli mittaustaulukko vain 115 metriin asti.
Hōgen-kapina
pienoiskuva|Hōgen-kapina. Kuvan vasemmassa reunassa mustassa sotisovassa Taira no Tadamasa Hōgen-kapina oli vuonna 1156 käyty sisällissota Japanissa. Se käytiin keisarin vallanperimyksen ja Fujiwara-klaanin sijaishallitsijoiden sisäisten kiistojen vuoksi. Sitä seurasivat samuraiklaanien vallan vakiintuminen ja Japanin historian ensimmäisen samuraijohtoisen hallituksen perustaminen. Sota on saanut nimensä Hōgen-aikakausinimestä.
Kun luostarikeisari Toba oli kuollut, keisari Go-Shirakawa ja vallasta vetäytynyt keisari Sutoku kiistelivät vallanperimyksestä ja luostarikeisarijärjestelmän jatkosta. Fujiwara no Tadamichi asettui Go-Shirakawan puolelle, kun taas hänen pikkuveljensä Fujiwara no Yorinaga tuki Sutokua. Kumpikin osapuoli houkutteli Minamoto- ja Taira-samuraiklaaneja puolelleen. Minamoto-klaanin pää Minamoto no Tameyoshi ja Taira no Tadamasa asettuivat Sutokun ja Yorinagan kannalle, mutta Minamoto no Yoshitomo ja Taira-klaanin pää Taira no Kiyomori tukivat Go-Shirakawaa ja Tadamichiä.
Laajavuoren hyppyrimäet
Naiset
Naisten mäkiennätyksen 102,5 metriä on hypännyt Jenny Rautionaho vuonna 2022.
Logone Occidental
thumb Logone Occidental on yksi Tšadin 22 hallinnollisesta alueesta. Sen pinta-ala on 8 950 neliökilometriä. Logone Occidentalissa oli vuonna 2009 noin 689 000 asukasta. Sen pääkaupunki on Moundou.
Laajavuoren hyppyrimäet
Kesä
Naisten kesämäkiennätyksen 103,5 metriä on hypännyt Jenny Rautionaho.
Bad Blood Rising
Albumi seuraa tyylillään yhtyeen edellistä albumia olemalla raskaampi kuin yhtyeen esikoisalbumi Screaming for Adrenaline.
Hōgen-kapina
10. heinäkuuta 1156 osapuolten joukot kohtasivat Kiotossa. Sutokun puolella Minamoto no Tametomo (Minamoto no Tameyoshin poika) ehdotti yöllistä hyökkäystä vihollisen palatsiin, mutta Fujiwara no Yorinaga ei hyväksynyt hänen strategiaansa. Samaan aikaan heidän vihollisensa Minamoto no Yoshitomo ehdotti samanlaista suunnitelmaa ja myös toteutti sen. Yöllä 11. heinäkuuta Kiyomori ja Yoshitomo johtivat 600 hengen ratsuväkiosastoa hyökkäyksessä Sutokun palatsiin. Kiyomori hyökkäsi länsiportille, jota vartioi Tametomo. Tametomo karkotti Kiyomorin joukot loistavilla jousiammuntataidoillaan. Sitten Yoshitomo hyökkäsi Tametomoa vastaan, mutta hänetkin torjuttiin. Sutokun samurait taistelivat ankarasti hyökkääjiä vastaan.
Laajavuoren hyppyrimäet
Miehet
Mäkiennätyksen 69,5 metriä on hypännyt Eetu Meriläinen.
Kesä
Kesämäkiennätyksen 68,5 metriä on hypännyt Tuomas Kinnunen.
Hōgen-kapina
Voittaessaan Sutokun Go-Shirakawan joukot mahdollistivat keisari Nijōn nousun valtaistuimelle ja Go-Shirakawan siirtymisen luostarikeisariksi vuonna 1158. Sutoku karkotettiin Sanukin provinssiin Shikokulla, Fujiwara no Yorinaga kaatui taistelussa ja Minamoto no Tameyoshi sekä Taira no Tadamasa teloitettiin. Tametomo selviytyi taistelusta ja pakotettiin pakenemaan. Minamoto no Yoshitomosta tuli Minamoto-klaanin pää isänsä kuoleman jälkeen – yhdessä Taira no Kiyomorin kanssa hän onnistui nostamaan kaksi samuraiklaania uusiksi, merkittäviksi poliittisiksi voimiksi Kiotossa.
Laajavuoren hyppyrimäet
Naiset
Naisten mäkiennätyksen 67,0 metriä on hypännyt Julia Kykkänen.
Hōgen-kapina
Hōgen-kapinan tulos ja Minamoto- ja Taira-klaanien välinen kilpailu johti Heiji-kapinaan vuonna 1160. Kamakura-kauden eepos Hōgen monogatari kertoo Hōgen-kapinaan osallistuneiden samuraiden teoista. Yhdessä Heiji monogatarin ja Heike monogatarin kanssa se kuvaa Minamoto- ja Taira-klaanien nousua ja tuhoa.
Laajavuoren hyppyrimäet
Kesä
Naisten kesämäkiennätyksen 60,0 metriä ovat hypänneet Julia Äikiä ja Minja Korhonen.
Paulova
Paulova on kaupunkimainen taajama ja kunta Leningradin alueen Kirovskin piirissä Venäjällä. Se sijaitsee Mujajoen ja Nevan yhtymäpaikassa Pietarin ja Namkun välisen radan varrella. Nevan rannalla on laivalaituri. Asukkaita on (2006) 3 400 henkeä.
Laajavuoren hyppyrimäet
Kesä
Kesämäkiennätyksen 39,5 metriä on hypännyt Kristian Jussilainen.
Jurga
thumb|125px|Jurgan vaakuna. thumb|200px|Jurgan kulttuuritalo. Jurga on kaupunki Kemerovon alueella Venäjällä. Se sijaitsee Tomjoen varrella 143 kilometriä Kemerovosta luoteeseen. Kaupungissa haarautuvat Novosibirskiin, Krasnojarskiin ja Novokuznetskiin johtavat rautatiet. Asukkaita on 83 800 henkeä (vuonna 2008).
Jurgan asutus on syntynyt vuonna 1886. Vuonna 1906 rakennettiin samanniminen Siperian radan asema. Vuonna 1942 Jurgasta tuli kaupunkimainen taajama ja vuonna 1949 kaupunki. Kaupungissa on suuri konepaja, alumiinivenetehdas ja hiomavälinetehdas.
Laajavuoren hyppyrimäet
Miehet
Mäkiennätyksen 28,0 metriä on hypännyt Tuomas Kinnunen.
Kesä
Kesämäkiennätyksen 25,5 metriä on hypännyt Joose Vänttilä.
Naisten kesämäkiennätyksen 20,0 metriä ovat hypänneet Emilia Vidgren ja Hilla Hirvonen.
Veljenpojat
Hyppyrimäen K-piste on 15 metrissä ja HS-piste 17 metrissä, alastulorinteessä on muovitus.
Kesämäkiennätyksen 12,5 metriä on hypännyt Anssi Peltola kaksi kertaa 31. heinäkuuta 2021 Keski-Suomen mäkiviikolla. Naisten kesämäkiennätyksen 11,5 metriä on hypännyt Viivi Hyvärinen kaksi kertaa 24. elokuuta 2019 Keski-Suomen mäkiviikolla.
Paulova
Asutuskeskus syntyi 1800–1900-luvun vaihteessa hiekanottopaikkojen ja tiilitehtaiden yhteyteen. Taajaman statuksen se sai vuonna 1959. Vuonna 1970 siihen yhdistettiin Lobanovon taajama. Kuntaan kuluvat myös Korun kylä sekä Datšnojen  ja Novinkan  asutukset.
Taajaman pääasiallinen työllistäjä on rakennusmateriaaleja valmistava tehdas.
Laajavuoren hyppyrimäet
Mäkien merkitys
Matti Nykäsen mäkeä pidetään yhtenä Jyväskylän maamerkkinä. Valaistuna se näkyy pitkän matkan päähän. Siitä on myös ponnistanut maailmalle monia huippunimiä. Matti Nykäsen lisäksi ryhmään kuuluvat muun muassa Jani Soininen, Samppa Lajunen ja Risto Jussilainen. Mäkihyppy ja yhdistetty ovatkin mitaleilla mitattuna Jyväskylän menestyksekkäimpiä urheilulajeja.
Ahti Karppinen
Opinnot
Karppinen kävi kansakoulun ja Limingan kansanopiston vuosina 1913–1914 sekä Oulaisten maamieskoulun vuosina 1915–1916.
Jääkärikausi
thumb|200x200px|Jääkäripataljoona 27:n 3. komppania.|alt=|vasen Karppinen työskenteli työmiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 2. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Suomen sisällissota
Karppinen saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 2. jääkäripataljoonan 3. komppaniaan, missä joukossa hän osallistui sisällissodan taisteluihin Lempäälässä, Vuohiniemellä ja Kämärän asemalla sekä Viipurissa. Hänen kohtalokseen tuli kaatua Viipurissa Kolikkoinmäellä käydyssä taistelussa 28. huhtikuuta 1918. Hänet haudattiin Kempeleen sankarihautaan.
Logone Oriental
thumb Logone Oriental on yksi Tšadin 22 hallinnollisesta alueesta. Sen pinta-ala on 23 100 neliökilometriä. Logone Orientalissa oli vuonna 2009 noin 779 000 asukasta eli toiseksi eniten Tšadin alueista pääkaupunki N’Djamenan jälkeen. Sen pääkaupunki on Doba.
Tukholman moskeija
thumb|250px|Tukholman moskeija. Tukholman moskeija (Stockholms moské, käytetään myös nimitystä Tukholman suuri moskeija, Stockholms stora moské) sijaitsee Tukholman Södermalmilla, lähellä Medborgarplatsenia. Se vihittiin käyttöön vuonna 2000. Se on Tukholman suurin islaminuskoisten temppeli.
Moskeija sijaitsee rakennuksessa, joka alun perin rakennettiin sähkövoimalaitokseksi. Rakennuksen suunnitteli jugend-tyylisuuntaan erikoistunut arkkitehti Ferdinand Boberg, ja se valmistui vuonna 1903. Rakennus muutettiin moskeijaksi vuosina 1995–2000. Arkkitehtitoimisto Detab suunnitteli rakennukselle uuden julkisivun Björns trädgårdin puolelle, mutta toisella puolella taloa Bobergin suunnittelema vanha julkisivu säilytettiin.
Aiheesta muualla
59.31583°N, 18.07472°W
Mercedes-Benz SL-sarja (W107)
Mercedes-Benz W107 on Mercedes-Benz SL-sarjan kolmannen sukupolven malli, jota valmistettiin vuosina 1971–1989. Se korvasi edeltäneen W113-mallin ja seuraajaksi tuli R129.
Malliin viitataan W107, R107 ja C107 -malleina. C107 on coupé-malli SLC.
Mercedes-Benz W107 (1971–1989)
Mercedes-Benz W107 kehitettiin rinnakkain S-sarjan (W116) kanssa, joka tuli markkinoille vuotta myöhemmin. Akselistot otettiin W114/W115-sarjasta. Autossa esiteltiin turvallisuusteknisiä uudistuksia joita nähtiin myöhemmin myös W116 sekä osittain W114/W115-sarjoissa. Polttoainesäiliö siirrettiin tavaratilan pohjasta taka-akselin yläpuolelle suojatumpaan paikkaan peräänajojen varalta. Ajovalot olivat vaakasuuntaiset ja niiden vilkut levittäytyivät sivulle parantaen niiden näkyvyyttä sivusuunnasta. Myös takavalot saivat urituksen joka piti ne pidempään puhtaana kerääntyvää likaa vastaan. A-pilareihin oli sijoitettu sivuikkunoita likavedeltä suojaavat vedenohjauslistat. Myös sivupeilit olivat suuremmat kuin viimeksi esitellyissä W114/W115 ja W108/W109-sarjoissa käytetyt.
Ohjaamon turvallisuutta oli parannettu pehmustetuin materiaalein, osumasta periksiantavien kytkinten ja nappien sekä uuden pehmustetun nelipuolaisen ohjauspyörän ansiosta.
Ensimmäisenä esiteltiin irrotettavalla kovakatolla varustettu avomalli SL ja puoli vuotta myöhemmin tuli myös nelipaikkainen coupé-korinen SLC. Sen akseliväli oli SL:ää 36 millimetriä pidempi. vasen|pienoiskuva|Mercedes-Benz 350 SLC Ensimmäiset mallit olivat 200-hevosvoimaisella moottorilla varustetut 350 SL ja SLC. Keväällä 1973 tulivat 4,5-litraiset (225 hv) 450-mallit, jotka olivat olleet Yhdysvalloissa jo aiemmin myynnissä. Syksyllä 1974 esiteltiin 280:t, joiden 185-hevosvoimaista moottoria oli käytetty useissa muissa malleissa. vasen|pienoiskuva|Facelift-mallin Mercdes-Benz 280 SL Syksyllä 1977 esiteltiin uudet 5,0-litraiset (240 hv) 450-mallit, joiden kevytmetallista valmistettu moottori oli 43 kiloa aikaisempaa kevyempi. Painoa kevennettiin myös alumiinisilla konepellillä, vanteilla ja takaluukulla.
Alkuvuodesta 1980 SL ja SLC saivat samat moottorit kuin uusi S-sarja (W126). Mallivaihtoehdot olivat 280, 380 ja 500. ABS-jarruja alettiin tarjota lisävarusteina. Ulkoisesti uudet mallit tunnisti etuspoilerista. SLC:n valmistus päättyi vuonna 1981.
SL sai vuonna 1985 jälleen uudet S-sarjasta peräisin olevat moottorit, joiden merkinnät olivat 300, 420 ja 500. Yhdysvalloissa tarjolla oli myös 560 SL. Jousitusgeometriaan ja sisustukseen tehtiin samaan aikaan uudistuksia.
450SLC 5.0
450SLC 5.0 -mallissa oli alumiinisella moottorilohkolla uusi M117 V8-moottori. Koripaneeleissa käytettiin alumiinia painon laskemiseen. Autolla voitettiin Norsunluurannikon ralli 1979.
Chrysomelinae
Chrysomelinae on kovakuoriaisiin (Coleoptera) lehtikuoriaisten (Chrysomelidae) heimoon kuuluva alaheimo. Alaheimoon kuuluu 16 sukua ja maailmanlaajuisesti noin 3000 lajia, joiden koko vaihtelee 3–14 mm.
New Line Cinema
New Line Cinema on Robert Shayen vuonna 1967 perustama yhdysvaltalainen elokuvastudio. Studio päätyi Time Warnerin (nykyisen WarnerMedian) omistukseen vuonna 1996, ja vuonna 2008 se liitettiin suuremman sisaryhtiönsä Warner Bros. Picturesin alaisuuteen.
Historia
Shaye perusti New Line Cineman 27-vuotiaana 1967. Alkuun yhtiö levitti collegekampuksille halpoja ulkomaisia ja indie-elokuvia, kuten tekijänoikeuksiltaan rauenneen marihuananvastaisen propagandaelokuvan Reefer Madness vuodelta 1936. Yhtiön ensimmäinen oma tuotanto oli vuonna 1977 ensi-iltansa saanut toimintaelokuva Stunts. Vuonna 1979 New Line Cineman levittämä ranskalaisen Bertrand Blierin Préparez vos mouchoirs palkittiin parhaan vieraskielisen elokuvan Oscarilla. 1970–1980-lukujen taitteessa Shaye palkkasi vanhan opiskelutoverinsa Michael Lynnen huolehtimaan yhtiön taloudellisesta puolesta. Vuonna 1990 Lynne kohosi operatiiviseksi johtajaksi ja 2001 Shayen rinnalle toiseksi toimitusjohtajaksi.
Ted Turnerin Turner Broadcasting System osti New Line Cineman vuonna 1994 yli 500 miljoonan dollarin kauppasummalla. Kaksi vuotta myöhemmin Time Warner osti TBS:n. New Line Cinema toimi yli vuosikymmenen Time Warnerin alaisuudessa sen suuremman elokuvastudion Warner Bros. Picturesin rinnalla, mutta emoyhtiössä studioiden päällekkäisiä toimintoja katsottiin karsaasti.
New Line Cineman rohkein riskinotto ja suurin taloudellinen menestys oli Peter Jacksonin Taru sormusten herrasta -elokuvatrilogia, joka sai ensi-iltansa kolmena perättäisenä vuonna 2001–2003. Sen jälkeen seurasi kuitenkin sarja epäonnistumisia ja pettymyksiä, kuten Shayen itsensä ohjaama Maaginen Mimzy (2007) ja budjetiltaan valtava fantasiatarina Kultainen kompassi (2007), jotka molemmat floppasivat. 28. helmikuuta 2008 Time Warnerin johtaja Jeff Bewkes liitti New Line Cineman Warner Bros. Picturesiin ja irtisanoi Shayen sekä Lynnen. Myös suurin osa New Line Cineman 600 työntekijästä irtisanottiin huhtikuussa 2008.
Mayo-Kebbi Est
thumb Mayo-Kebbi Est on yksi Tšadin 22 hallinnollisesta alueesta. Sen pinta-ala on 18 300 neliökilometriä. Mayo-Kebbi Estissä oli vuonna 2009 noin 775 000 asukasta eli kolmanneksi eniten Tšadin alueista N’Djamenan ja Logone Orientalin jälkeen. Sen pääkaupunki on Bongor.
Cai Yalin
Cai Yalin (s. 3. syyskuuta 1977 Hebei) on kiinalainen kivääriampuja ja olympiavoittaja.
Cai Yalin on voittanut olympialaisissa kultaa 10 m ilmakiväärissä Sydneyssä 2000. Lisäksi hän on saavuttanut joukkuehopeaa MM-kilpailuissa Lahdessa 2002 samassa lajissa.
Branded and Exiled
Branded and Exiled on saksalaisen Running Wildin toinen albumi. Albumi jatkaa samaa teemaa mitä debyytissä kuultiin. Majk Moti esiintyy ensi kertaa tällä levyllä.
Nerokoúros
Nerokoúros (myös Nerokúros) on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Elefthérios Venizéloksen kuntaan ja vuodesta 2011 lähtien Chanián kunnan Elefthérios Venizéloksen kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Νεροκούρου, Dimotikí Koinótita Nerokoúrou). Kaupungin väkiluku on 5 531 (vuonna 2011).
Nerokoúros sijaitsee noin viisi kilometriä Chanián kaupungin keskustasta eteläkaakkoon ja se on nykyään käytännössä Chanián esikaupunkialuetta. Sen itäpuolella sijaitsee Mourniés ja länsipuolella Tsikalariá. Nerokoúroksen nähtävyyksiin kuuluvat muun muassa minolaisaikaisen asutuksen, mukaan lukien niin kutsutun ”huvilan”, jäänteet noin vuodelta 1600 eaa. sekä koulumuseo.
thumb|none|240px|Nerokoúroksen koulumuseo.
Tibesti (alue)
thumb Tibesti on yksi Tšadin 22 hallinnollisesta alueesta. Sen pinta-ala on 128 000 neliökilometriä eli kolmanneksi suurin Tšadin alueista Borkoun ja Ennedin jälkeen. Tibestissä oli vuonna 2009 runsaat 25 000 asukasta. Sen pääkaupunki on Bardaï.
Tibesti irrotettiin vuoden 2008 hallintouudistuksessa entisestä Borkou-Ennedi-Tibestin alueesta. Se jakautuu Itä-Tibestin ja Länsi-Tibestin departementteihin. Edellisen keskuspaikka on Bardaï ja jälkimmäisen Zouar.
Markku Laukkanen (penkkipunnertaja)
Markku Laukkanen on suomalainen voimanostaja, joka saavutti 2009 pronssia penkkipunnerruksen nuorten MM-kilpailuissa Tšekissä. Hän voitti myös SM-kisat vuosina 2009, 2010 ja 2011. Nuorempana hän harrasti hiihtoa ja voitti siinäkin mitaleita paikalliskisoissa.
Nielu
right|180px|Nielun poikkileikkauskuva right|180px|Ylähengitysteiden poikkileikkauskuva Nielu on ruoansulatuselimistön ja hengitysteiden yhteinen osa, joka jaetaan nenänieluun, suunieluun ja alanieluun. Suunielu sijaitsee suuontelon ja alanielu kurkunpään takana. Nenänieluun avautuvat edestä nenäkäytävät ja sivuilta korvatorvet, joiden avulla tasataan välikorvien painetta. Nielun kaikki osat paitsi nenänielu ovat muodostuneet kerrostuneesta levyepiteelistä. Nenänielussa on kerrostuneen levyepiteelin lisäksi hengitystie-epiteeliä. Nielun tunto- ja liikehermona toimii yhdeksäs aivohermo eli kieli-kitahermo.
Pietari IV
Pietari IV voi tarkoittaa seuraavia hallitsijoita:
Agnes Moorehead
Agnes Moorehead oli yhdysvaltalainen näyttelijä.
Moorehead aloitti näyttelijänuransa vuonna 1928 Broadwaylla, jossa hän esitti useita pieniä rooleja. Pian hän kuitenkin siirtyi radioon, jossa hän oli vakioesiintyjänä muun muassa sarjoissa March of Time ja Cavalcade of America. Vuosina 1933–1936 hän oli vaudeville-esiintyjänä. 1940 hän liittyi Orson Wellesin Mercury Theatre-näytelmäseurueeseen. Elokuvadebyyttinsä Moorehead teki vuonna 1941 Wellesin elokuvassa Citizen Kane. Toisesta elokuvastaan, Mahtavat Ambersonit, hän oli ehdolla parhaan naissivuosan Oscar-palkinnon saajaksi. Kaikkiaan Moorehead oli viisi kertaa Oscar-ehdokkaana, mutta ei kertaakaan voittanut.
Mooreheadin televisiorooleista tunnetuimpiin kuuluu Endora sarjassa Vaimoni on noita.
Agnes Moorehead on saanut tähden Hollywood Walk of Famelle. Hän kuoli kohdunrungon syöpään 73 vuoden ikäisenä.
Salut à toi, pays de nos aïeux
Salut à toi, pays de nos aïeux (”Tervehdys sinulle, esi-isiemme maa”) on Togon kansallislaulu. Laulun on säveltänyt ja sanoittanut Alex Casimir-Dosseh. Laulu oli Togon kansallislaulu aina maan itsenäistymisestä 1960 vuoteen 1979. Tuolloin maa sai uuden, kollektiivisesti sävelletyn ja sanoitetun kansallislaulun Encartons tous mauvais espirit. Maan siirryttyä monipuoluejärjestelmään vuonna 1992 vanha kansallislaulu palautettiin takaisin.
Hydroksipivalyylihydroksipivalaatti
Hydroksipivalyylihydroksipivalaatti eli hydroksipivaalihapon neopentyyliglykoliesteri (C10H20O4) on alifaattisiin estereihin kuuluva orgaaninen yhdiste. Yhdistettä käytetään monomeerinä polymeerien valmistukseen.
Ominaisuudet
Huoneenlämpötilassa hydroksipivalyylihydroksipivalaatti on valkoista kiteistä ainetta. Yhdiste liukenee vain vähäisessä määrin veteen, mutta hyvin poolisiin orgaanisiin liuottimiin. Voimakkaasti kuumennettaessa yhdiste hajoaa. Hydroksipivalyylihydroksipivalaatin primääriset alkoholiryhmät reagoivat alkoholeille tyypillisesti, muodostaen esimerkiksi estereitä karboksyylihappojen kanssa.
Valmistus ja käyttö
Hydroksipivalyylihydroksipivalaattia voidaan valmistaa esteröimällä neopentyyliglykolia hydroksipivaalihapon kanssa. Toinen hyvin yleisesti käytetty tapa on hydroksipivaldehydin Tishchenko-reaktio. Tämä reaktio tapahtuu 80–130 °C:n lämpötilassa maa-alkalimetallihydroksidien tai alumiinialkoksidien toimiessa emäksisinä katalyytteinä. Hydroksipivalyylihydroksipivalaattia käytetään monomeerina valmistettaessa polyestereitä ja polyuretaaneja. Monomeeri parantaa polymeerien säänkestoa ja joustavuutta sekä alentaa polymeerin lasisiirtymäpistettä. Hydroksipivalyylihydroksipivalaatista valmistettuja polymeerejä käytetään erityisesti autoteollisuudessa ja pinnoitteiden valmistukseen.
Minna Canthin katu
Minna Canthin katu voi tarkoittaa seuraavia katuja eri kaupungeissa:
Multivariable Calculus, Linear Algebra, and Differential Equations
Nimensä mukaisesti sisältönä ovat differentiaali- ja integraalilaskenta, lineaarialgebra ja differentiaaliyhtälöt.
Orleanssi
Orleanssi (ransk. orléans) on alpakkakangasta, jossa loimi on kerrattua puuvillaa, kude hienoa villasta kehrättyä kampalankaa tai mohairia. Nimi johtuu Orléansin kaupungista. Kangas voi olla joko yksiväristä tai meleerattua.
Pietari V
Pietari V voi tarkoittaa seuraavia hallitsijoita:
Alexander Wolz
Alexander Wolz (s. 21. tammikuuta 1991 Kempten ) on saksalainen maastohiihtäjä. Wolz edustaa TSV Buchenberg -seuraa.
Hot (Innan kappale)
Hot on romanialaisen laulaja-lauluntekijä Innan kappale hänen samannimiseltä studioalbumilta. Sen julkaisi Roton Records albumin ensimmäisenä singlenä 12. marraskuuta 2008. Sebastian Baracin, Radu Bolfean sekä Marcel Botezanin sanoittama ja tuottama kappale on ylätempoinen electro house-kappale trancemusiikin elementeillä. Sanoituksellisesti kappale kertoo tarinan siitä kuinka vahva yhteys voi olla kahden rakastajan välillä.
Alexander Wolz
Wolz debytoi maailmancupissa joulukuussa 2011 Düsseldorfin vapaan hiihtotavan sprintissä sijoittuen sijalle 63. Ensimmäiset pisteensä hän saavutti tammikuussa 2013 Liberecin perinteisen sprintistä ollen 22:s. Wolzin paras maailmancup-sijoitus on 14. tila Davosin perinteisen sprintistä vuoden 2013 helmikuulta.
Hot (Innan kappale)
Kappale vastaanotettiin myönteisesti musiikkikriitikoiden keskuudessa, jotka kehuivat sen biittiä, yksinkertaisuutta sekä tehokkuutta. "Hot" oli kaupallinen menestys, sijoittuen virallisen singlelistan kärkeen Espanjassa sekä tanssilistan kärkeen Unkarissa, Britanniassa ja Yhdysvalloissa. Kappale on päässyt kymmenen parhaan joukkoon Belgiassa, Tšekissä, Ranskassa, Alankomaissa ja Romaniassa. Kappaleelle on tehty myös kaksi eurooppalaisen klubiteeman omaavaa musiikkivideota, joista ensimmäinen julkaistiin 10. marraskuuta 2008. Inna on esittänyt kappaleen lukuisissa tapahtumissa ympäri Eurooppaa, kuten vuoden 2009 Eska Music Awardsissa, Legendario Ice Experiencessä, Loop Livessä, sekä Sopot Hit Festival-tapahtumassa Puolassa.
Vesiosuuskunta
Vesiosuuskunta on haja-asutusalueella alueen asukkaiden omistama ja hallinnoima osuuskuntamuotoinen vesihuoltolaitos.
Alexander Wolz
Wolz osallistui vuoden 2013 MM-kilpailuihin Val di Fiemmessä ollen sprintin 44:s.
Mayo-Kebbi Ouest
thumb Mayo-Kebbi Ouest on yksi Tšadin 22 hallinnollisesta alueesta. Sen pinta-ala on 13 200 neliökilometriä. Mayo-Kebbi Ouestissa oli vuonna 2009 noin 564 000 asukasta. Sen pääkaupunki on Pala.
Jääkiekon nuorten maailmanmestaruuskilpailut 1999
Jääkiekon nuorten maailmanmestaruuskilpailut vuonna 1999 järjestettiin Kanadan Manitobassa Winnipegin kaupungissa. Kultaa voitti Venäjä, kun se voitti finaalissa Kanadan Artjom Tšubarovin tekemällä jatkoaikamaalilla. Pronssia voitti Slovakia.
Lopputulokset
A-sarja
B-sarja
Vesiosuuskunta
Vesiosuuskunnan omistavat ja sitä hallitsevat vesiosuuskunnan jäsenet. Vesiosuuskuntatoiminta on jäsenille peruspalveluja tuottavaa toimintaa, jota säätelevät useat lait ja asetukset. Vesilaitoksen asianmukainen hoito vaatii usein ammattimaisuutta, ja vesiosuuskunta harjoittaakin usein liiketaloudellista toimintaa.
Hank Williams
Hiram ”Hank” King Williams oli amerikkalainen country-muusikko. Hän on säveltänyt ja esittänyt kymmeniä tyylin klassikoita, jotka ovat levinneet muuallekin, muun muassa rock and rollin suuntaan. Hänen kappaleisiinsa kuuluvat muun muassa ”Jambalaya”, ”Your Cheatin’ Heart”, ”Hey Good Looking”, ”I Can’t Help It”, ”Lovesick Blues” ja ”I’m So Lonesome I Could Cry”. Hank Williamsin tyyliä kuvataan usein nimellä honky-tonk, ja se nousi ensimmäiseen kukoistuskauteensa juuri Williamsin ja aikalaisten myötä 1930-luvulla ja 1940-luvun alussa. Rockabillyn ja Nashville-tyylin jälkeen honky tonkin – ja samalla Hank Williamsin vanhojen levyjen – arvostus kasvoi uudelleen 1980-luvulta alkaen.
Williamsilla oli selkärangassa synnynnäinen kivulias epämuodostuma spina bifida occulta, jonka sanotaan vaikuttaneen hänen myöhempään alkoholinkäyttöönsä.
Vesiosuuskunta
Vesiosuuskunnan hallituksella ja toimihenkilöillä on vastuu verkoston rakentamisesta, laatuvaatimukset täyttävän talousveden toimittamisesta, asianmukaisesta jätevesien johtamisesta ja käsittelystä sekä laitoksen taloudellisesta toiminnasta.
Hank Williams
Williams aloitti uransa likimain lapsitähtenä 1937. Hän soitti kitaraa koulun jälkeen jalkakäytävällä WSFA-radion studion edessä, ja hänet huomattiin ja kutsuttiin toisinaan soittamaan suorassa radiolähetyksessä. Radiomenestyksensä turvin hän perusti oman yhtyeen ja lopetti koulun 1939. Hankin äiti toimi aluksi yhtyeen managerina. Sodan aikana yhtyeen jäsenet liittyivät armeijaan, ja Hankin alkoholismi otti ylivallan.
Vesiosuuskunta
Liittymispakko
Vesiosuuskunnat poikkeavat muista osuuskunnista siten, että vesiosuuskuntaan liittyminen voi olla pakollista. Tämä tarkoittaa velvollisuutta ostaa jäteveden käsittely vesiosuuskunnalta. Osuustoiminnan keskeisiin yleisiin periaatteisiin kuitenkin kuuluu, että osuuskunnan jäsenyys on vapaaehtoinen.
Hank Williams
Laulajalahjakkuus Williams kuoli alkoholin ja huumeiden yhteisvaikutukseen uudenvuodenpäivänä 1953. Hänen piti soittaa Cantonissa Ohiossa, mutta huonon sään vuoksi hän ei voinut lentää, joten hän palkkasi autonkuljettajan ja lähti hotellilta Knoxvillestä Tennesseestä. Williams otti mukaansa B12-vitamiinia ja morfiinia. Auto oli Cadillac. Lopulta hän huomasi, että hän oli unohtanut ottaa viskiä mukaansa. Takapenkillä oli kuitenkin oluttölkkejä. Kun kuljettaja pysähtyi bensa-asemalla, hän tankattuaan huomasi, että Williams oli kuollut. Hän oli kuollessaan vain 29-vuotias. Williams haudattiin Montgomeryyn, mistä hänen uransa alkoikin.
Hank Williams on kaikkien aikojen arvostetuimpia countrymusiikin tekijöitä.
Sirppujoen vesistö
Sirppujoen vesistö (vesistöaluetunnus 32) on Suomen päävesistöalue, joka sijaitsee Varsinais-Suomessa pääasiassa Uudessakaupungissa ja Laitilassa. Sirppujoki on 53 kilometriä pitkä joki, jonka 25 kilometriä pitkää yläjuoksua kutsutaan nimellä Malvonjoeksi ja 28 kilometriä pitkää alajuoksua Sirppujoeksi. Sirppujoki laskee Selkämeren Velhoveteen Uudessakaupungissa. Vesistön suurimpia järviä ovat Särkijärvi, Lukujärvi, Pitkäjärvi ja Kivijärvi ja suurimpia sivujokia Härinänjoki ja Kettujoki. Vesistöalueen pinta-ala on 437,76 neliökilometriä ja sen järvisyys on 1,85 %.
Maantieto
Sirppujoen vesistöalue rajautuu pohjoisessa Ihodenjoen vesistöön, koillisessa Lapinjoen vesistöön ja etelässä Velluanjoen vesistöön. Valuma-alue kuuluu Pyhärantaan, Uuteenkaupunkiin, Laitilaan ja Euraan.
Alueen ominaispiirteenä on meren läheisyys, mikä yhdessä maankohoamisen kanssa esittelee melko nuoria järviä ja jokia. Joen suisto on jatkuvassa muutostilassa.
Aluejako
Vesistöalueen kolmannessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : Alueiden väliset suhteet ja sisältämät vesistöt esitellään seuraavassa tekstissä. Suluissa olevat luvut tarkoittavat sivujoen yhtymäkohdan etäisyyttä pääuoman suistosta sekä sivujoen valuma-alueen pinta-alaa. Nämä tiedot on poimittu Ympäristöhallinnon OIVA-tietokannasta.
Sirppujoen alaosan alue
Myllypuro on Pitkäjärven−Lukujärven valuma-alueen (3 km, 30 km²) laskuoja, joka yhtyy Sirppujokeen Kärvälän kohdalla. Myllypuron alajuoksulla on kauan ollut mylly ja sen patoallas. Puro seuraa myös Uudenkaupungin ja Pyhärannan välistä rajaa, kun se juoksee alas kallioiselta ylängöltä, jossa sijaitsee 14 muuta järveä tai lampea. Yläjuoksulle mentäessä vastaan tulevat ensin Merilammi ja Lamminjärvi, joiden vedenpinnat ovat lähes samalla tasolla. Sitten ylitetään Pyhärannan ja Laitilan välinen raja, kun siirrytään Pitkäjärvelle, joka kuuluu myös Uudellekaupungille. Loput järvistä sijaitsevat Laitilassa. Pitkäjärvi saa vettä kolmesta lähteestä: Kärkkistensuolta, missä sijaitsee Kärkkistenjärvi, kaakossa sijaitsevasta lampareesta ja Taminanojasta, joka on Lukujärven laskuoja. Lukujärvi on alueen todellinen keskusjärvi, johon laskee eri suunnilta ojia. Etelästä laskee siihen suuri Särkijärvi, jonka kautta laskee myös Lamminjärvi. Pohjoisesta Lukujärveen laskee toinen Lamminjärvi, joka tuo myös kuivatettujen Kurijärven ja Omitunjärven soiden vesiä. Viimeisenä laskee lännestä Kaarnijärvi, joka on alueen neljänneksi suurin järvi ja jonka valuma-alue on näistä suurin. Kaarnijärvi on tämän osavaluma-alueen keskusjärvi, joka kerää itseensä loput vesistä. Lännestä siihen laskee kuivatetun Mustajärven ja lasketun Kullerjärven yhteiset vedet. Muut järvet laskevat pohjoisesta yhteistä laskuojaa myöten, missä Vähä-Potkio, Iso-Potkio ja Kärkölänjärvi muodostavat ketjun. Näiden väliin laskevat kuivatetut Särkijärvi ja Valijärvi.
Niinioja (7 km, 26 km²) on 9 kilometriä pitkä Korvenjärven eli Niinijärven laskuoja. Sen valuma-alueella on toinenkin järvi Sautunjärvi.
Rohijärvenoja (8 km) on Rohijärven laskuoja. Rohijärveen laskevat Rahkajärvi etelästä ja Koljolanjärvi pohjoisesta, mihin laskee vielä Lempaanjärvi pohjoisesta.
Sirppujoen keskiosan alue
Lukkionjoen (16 km) valuma-alueella on vain kaksi järveä Lukkionjärvi ja Ahnusjärvi. Hieman ylempänä jokeen yhtyy pohjoisesta Umpurinoja (17 km), joka on Umpurinjärven laskuoja. Neljä kilometriä ylempänä jokeen yhtyy taas pohjoisesta Totojärven laskuoja (21 km).
Hankeranojan (24 km, 15 km²) valuma-alueella ei ole nykyään montakaan järveä. Pieni Patajärvi sijaitsee keskellä Hankeransuota lähellä paikkaa, missä oli 1800-luvulla jäänteitä Hankeranjärvestä. Entisen järvenpohjan läpi virtaavat vielä Kytämäjärven ja Matolammen yhteinen laskuoja.
Sirppujoen yläosan alue eli Malvonjoen alue
Etelästä Malvanjokeen yhtyvän Kettuojan (29 km, 47 km²) valuma-alue on laaja, mutta siihen kuuluu vain kaksi järveä Hepojärvi ja Miksjärvi.
Pohjoisesta siihen yhtyvä Pihaojan (32 km) valuma-alueella sijaitsee vain Lankjärvi. Hinnasjoki (33 km) laskee sekin pohjoisesta ja sen pitkän ojan valuma-alueella ei enää ole järviä. Seuraavat ojat ovat pieniä ja niiden järvet vähälukuisia. Kaurjärven ojan (38 km) päässä on vain Kaurjärvi, Houkonjärvenojan (43 km) päässä enää Houkonjärvi ja lyhyen ojan (44 km) päässä  pieni Kakojärvi.
Pahkajärvenoja (44 km) on poikkeus, sillä sen valuma-alueella Pahkajärvi, Valkkisjärvi ja latvoilla Lampsjärvi.
Malvonjoen latvoilla eli Pitkäojan päässä ovat Malijärvi ja Kivijärvi. Suurta kivijärveä voi nykyään pitää Malvonjoen eli koko Sirppujoen lähdejärvenä.
Jääkiekon nuorten maailmanmestaruuskilpailut 1999
Lopputulokset
C-sarja
D-sarja
Rather Be
Rather Be on brittiläisen elektronisen musiikin tuottajatiimi Clean Banditin kappale, joka sisältää myös Jess Glynnen esittämiä sanoja. Se julkaistiin Clean Banditin New Eyes-debyyttialbumin neljäntenä singlenä 17. tammikuuta 2014. Musikaalisesti "Rather Be" on kamaripop- ja synthpop-kappale.
Kappale debytoi Britannian singlelistan ensimmäisellä sijalla ja on toistaiseksi vuoden 2014 nopeiten myynyt single ja kaikkien aikojen myydyin tammikuussa julkaistu single sitten vuonna 1996 julkaistun Babylon Zoon "Spacemanin". Kappale oli listan kärjessä yhteensä neljä viikkoa ja se on nykypäivään mennessä saavuttanut yli 1,1 miljoonan kopion myynnit. Yhdysvalloissa kappale pääsi Billboard Hot 100 -listan 10. sijalle. Kappaleesta on tullut myös kansainvälinen hitti kappaleen musiikkivideon myötä.
Filip Šovagović
Filip Šovagović (s. 13. syyskuuta 1966 Zagreb, Kroatia, Jugoslavia) on kroatialainen näyttelijä, joka tunnetaan Ceran roolista elokuvassa Ei kenenkään maa.
Venäjän kommunistinen työväenpuolue – Vallankumouksellinen kommunistien puolue
Venäjän Kommunistinen Työväenpuolue - Vallankumouksellinen kommunistien puolue on venäläinen marxilais-leniniläinen puolue, joka perustettiin lokakuussa 2001. RKRP-RKP:n perustivat Venäjän kommunistinen työväenpuolue ja Venäjän kommunistien puolue.
Perivólia (Chaniá)
Perivólia on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Thérison kuntaan ja vuodesta 2011 lähtien Chanián kunnan Thérison kunnallisyksikköön. Perivólia muodostaa oman kaupunkiyhdyskuntansa (Δημοτική Κοινότητα Περιβολίων Κυδωνίας, Dimotikí Koinótita Perivolíon Kydonías). Kaupungin väkiluku on 3 986 (vuonna 2011).
Venäjän kommunistinen työväenpuolue – Vallankumouksellinen kommunistien puolue
RKRP-RKP:n puheenjohtaja on pietarilainen duuman jäsen Viktor Tjulkin. RKRP-RKP pitää Venäjän federaation kommunistista puoluetta (KPRF) pahasti revisionistisena, mutta toisaalta puolue oli edellisissä vaaleissa KPRF:n kanssa vaaliliitossa, millä varmistettiin Tjulkinin läpimeno ainoana puolueestaan. RKRP-RKP pitää Neuvostoliiton lakkauttamista suurena virheenä ja vaatii sen uudelleenperustamista. RKRP-RKP ei kuulu KPRF:n muodostamaan kommunististen puolueiden yhteistyöelimeen, vaan Oleg Šeninin johtamaan pienempään Neuvostoliiton kommunistiseen puolueeseen.
Perivólia (Chaniá)
Perivólia sijaitsee noin neljä kilometriä Chanián kaupungin keskustasta lounaaseen. Se on nykyisin käytännössä Chanián esikaupunkialuetta. Sen pohjoispuolella sijaitsee Vamvakópoulo ja itäpuolella Mourniés.
Mykola Miltšev
Mykola Miltšev (s. 3. marraskuuta 1967 Odessa) on ukrainalainen haulikkoampuja ja olympiavoittaja.
Mykola Miltšev on saavuttanut olympialaisissa Sydneyssä 2000 kultaa skeetissä. Hän on myös ampunut skeetin peruskilpailun sivuavan täydellisen tuloksen 125 rikottua kiekkoa maailmancupissa Kairossa vuonna 2009.
Perivólia (Chaniá)
Perivóliassa sijaitsee Perivólian kunnallinen stadion, joka on Platanias FC:n kotikenttä.
Serge Moscovici
300px|pienoiskuva|Serge Moscovici vuonna 2003, kun hän oli vastaanottamassa [[Balzanin palkintoa työstään sosiaalipsykologiassa. ]]
Serge Moscovici (oik. Srul Herş Moscovici) (14. kesäkuuta 1925 Brăila, Romania – 15. marraskuuta 2014 Pariisi, Ranska) oli romanialaissyntyinen, Ranskassa elänyt sosiaalipsykologi ja yhteiskuntatieteilijä.
Tutkimukset
Moscovicin väitöskirja (La psychanalyse, son image, son public) hyväksyttiin Sorbonnen yliopistossa vuonna 1961 ja vuonna 1964 hänet valittiin École pratique des hautes étudesin sosiaalitieteiden osaston johtajaksi (1975 lähtien École des Hautes Études en Sciences Sociales (ÉHÉSS)).